Turističko vijeće Turističke zajednice Šibensko-kninske županije, na svojoj XV. sjednici od 23.10.2018. godine donosi

**P R A V I L N I K**

**O STANDARDIMA KVALITETE**

**U RURALNOM TURIZMU ŠIBENSKO-KNINSKE ŽUPANIJE**

**(LABELLING)**

**I. Opće odredbe**

**Članak 1.**

Pravilnikom o standardima kvalitete u ruralnom turizmu Šibensko-kninske županije – Labelling (u daljnjem tekstu Pravilnik) utvrđuje se postupak standardizacije i certificiranja ruralnog turizma, uređuju se standardi ruralno-turističke kvalitete, procesi klasifikacije i certifikacije, postupak označavanja, procedura standardizacije i dodjela oznaka kvalitete.

**Uvodne napomene**

**Članak 2.**

Ruralni turizam i njegovi posebni oblici nisu pojave masovnog oblika turističke ponude već selekcionirana i posve individualizirana ponuda snažno povezana s izvornim ambijentom, načinom života kraja, običajima, kulturnim i prirodnim vrijednostima i nadasve interakcija i komunikacije gosta s vlasnikom i lokalnim stanovništvom. Personalizirane usluge, originalnost ambijenta i ponude može kvalitetno konkurirati masovnom turizmu.

Moderna ruralno-turistička ponuda u funkciji je prezentacije izvornih vrijednosti, očuvanja života na selu, očuvanja poljoprivredne proizvodnje, ali i očuvanja ambijentalnog graditeljstva i ostalog nasljeđa.

**Opis projekta**

**Članak 3.**

Projekt standardizacije i certificiranja u ruralnom turizma Šibensko-kninske županije pokrenula je 2017. godine Turistička zajednica Šibensko-kninske županije u suradnji sa Šibensko-kninskom županijom i sustavom lokalnih turističkih zajednica. U projektu će se posebna pozornost posvetiti inventarizaciji turističke atrakcijske osnove, ponudi i posebnim oblicima ruralnog turizma te suradnji.

U okviru projekta provodi se više aktivnosti poput: klasifikacija, standardizacija, certifikacija, dodjela oznaka kvalitete, edukacija, marketinško oblikovanje, promocija i sl.

**Ciljevi projekta i polazište za standardizaciju**

**Članak 4.**

Glavni ciljevi projekta:

* detaljna i proizvodu prilagođena, standardizacija i klasifikacija ima prvenstveno za cilj još jače kvalitetno integrirati usluge na domaćinstvima ali i konačno detaljno informirati gosta, što može očekivati, odluči li se za odmor u ruralnom turizmu
* kvalitativni odmak ka uvažavanju i prepoznavanju osobitosti i specifičnosti ovog turističkog proizvoda od ostalih turističkih proizvoda
* povećanje kvalitetu turističke ponude u ruralnom turizma
* jačanje vidljivosti i prepoznatljivosti ruralnog turizma
* poticanje specijalizacije prema različitim ciljnim skupinama i tržištima
* jačanje predsezone i posezone

**Članak 5.**

Polazište za standardizaciju i certifikaciju ruralnog turizma Šibensko-kninske županije

* specifičnost proizvoda i usluga
* strogo tradicionalni pristup organizaciji usluga
* poštivanje ambijentalnih vrijednosti u prilagođavanju tradicijskih graditeljskih struktura za potrebe turizma
* prepoznatljivost proizvoda
* marketinška diverzifikacija ruralnog turizma (OPG, turistička seljačka domaćinstva, poduzetnici u ruralnom turizmu i dr.)

**Članak 6.**

Standardizacija i certifikacija ruralnog turizma Šibensko-kninske županije dobrovoljna je dopunska kategorizacija koja se provodi s ciljem unapređenja objektivne kvalitete i marketinške atraktivnosti ponude usluga seoskog turizma, na način da:

1) služi kao poticaj i naputak pružateljima usluga u njihovom nastojanju da oko unapređenja svoje ponude,

2) osigurava potencijalnom gostu potpuniju i vjerodostojnu informaciju o nuđenim uslugama.

**Standardi ruralno-turističke kvalitete**

**Članak 7.**

Standardi ruralno-turističke kvalitete predstavljaju definiranje pojedinačnih uvjeta odnosno standarda koje domaćinstvo posjeduje. S jedne stane standardi su usmjereni prema vlasniku domaćinstva u cilju isticanja tipičnosti domaćinstva i motivaciji prema povećavanju razine kvalitete usluga. S druge strane standardi su usmjereni prema gostu u cilju lakše usporedbe očekivanja gostiju i konkretne ponude usluga i aktivnosti na osnovu propisanih parametara. Standardizacija se provodi po sistemu bodovne gradacije. Mjerljivost standardizacije ogleda se u bodovanju parametara (boduju se samo dodatni standardi tako da svaki standard donosi određen broj bodova). Za dobivanje oznake ruralne kvalitete domaćinstvo treba sakupiti najmanje polovicu bodova od ukupnog zbroja svih dodatnih bodova na osnovu kojih se domaćinstva označuju definiranim znakom (kategorijom) kvalitete domaćinstva.

**Članak 8.**

Standardi su podijeljeni u tri osnovne grupe:

* Opći (generalni) standardi – boduju se grupno
* Obvezni (obligatorni) standardi – ne boduju se – konstatiraju se
* Dodatni standardi – boduju se bodova određuje označavanje

**Opći standardi**

**Članak 9.**

Opći standardi su standardi koje je propisala Europska federacija ruralnog turizma (EUROGITES) i identični su za cijeli Europski teritorij. Odnose na definiciju uvjeta ruralnog prostora i okruženja, odnosno, teritorija na kojem se seosko domaćinstvo nalazi:

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  | | --- | | **KRITERIJ** | | * Položaj domaćinstva u prirodnom okruženju, selu ili malom gradu | | * Postojanje parkirališnog mjesta | | * Postojanje Wi-Fi mreže za posjetitelje | | * Karakteristike tradicionalnog poljodjelstva | | * Karakteristike tradicionalnog pripremanja jela | | * Turizam nije glavna ili prevladavajuća aktivnost u okolici | | * Dobra zaštita životne sredine, miran i tih položaj, bez buke ili zagađenja | | * Autentičnost smještajnog objekta i ambijenta | | * Gostoljubivost – osobna briga domaćina o gostu | | * Čistoća objekta i osoblja | | * Mali kapacitet smještajne jedinice (40 osoba) | | * Povezanost sa lokalnom zajednicom i tradicionalnom kulturom | | * Lokalni proizvodi i gastronomija dostupni u okruženju | | * Kultura (folklor, zanatski proizvodi, običaji, nasljeđe...)- dostupni u okruženju | | **Bodovanje općih standarda predstavlja osnovne informacije o subjektu:**   * **1 do 5 označenih kriterija nosi 1 bod** * **6-10 kriterija 2 boda** * **11-15 kriterija 3 boda.** | | **UKUPNO BODOVA ZA OPĆE STANDARDE 3** |  |  | | --- | | **Isključujući** kriteriji su:   * Gradski i industrijski lokaliteti i njihova okolina * Područja masovnog ili izrazito razvijenog turizma * Buka, rizici/opasnosti, vidljiva ili druga zagađenja | |

**Obvezni (obligatorni) standardi)**

**Članak 10.**

Obvezni standardi predstavljaju minimalne standarde koje domaćinstva trebaju zadovoljiti da bi dobila registraciju sukladno Zakonu o ugostiteljskoj djelatnosti, te Zakonu o pružanju usluga u turizmu. Propisuju minimalne uvjete za smještaj i usluge te normative u svezi registracije, usklađivanja sa sanitarno-higijenskim normama i osiguranja gostiju i objekata. Objekti i domaćinstva koji nemaju rješenje o registraciji sukladno važećim zakonima znači da nisu ispunili minimalne zakonske uvjete te ne mogu biti u proceduri za dobivanje ruralne kvalitete. Rješenje o registraciji znači da su zadovoljeni svi propisani minimalni uvjeti odnosno obavezni standardi.

**Dodatni standardi**

**Članak 11.**

Dodatni standardi predstavljaju standarde koji se vezuju za tipičnost i karakterističnost svih tipova domaćinstava na kojima se pružaju turističke usluge. Posjedovanjem ovih uvjeta domaćinstvo se detektira kao kvalitetnije u smislu aktivnosti koje se nude kao i dodatne opreme i komfora za goste u smislu garancije destinacijske kvalitete od strane relevantnih institucija. Ovi uvjeti odnose se na položaj domaćinstva, unutarnje opremanje i uređenje, vanjsko uređenje objekta i neposrednog okoliša, osposobljenosti domaćina i njegovih članova obitelji određenim vještinama od značaja za kvalitetnu organizaciju i poslovanje domaćinstva, aktivnostima organiziranih za gosta kao i dodatnih specifičnih uvjeta i parametra.

|  |  |
| --- | --- |
| **KRITERIJ** | **BODOVI** |
| **grupa kriterija: USLUGE PREHRANE** |  |
| * pružanje usluge doručka: najmanje proizvodnja jednog proizvoda iz vlastite proizvodnje (žitarice, povrće, voće, vino i proizvodi od grožđa, maslinovo ulje, sir i mliječni proizvodi, meso i mesni proizvodi, med | 1 |
| * pružanje polupansiona: najmanje proizvodnja dva proizvoda iz vlastite proizvodnje (žitarice, povrće, voće, vino i proizvodi od grožđa, maslinovo ulje, sir i mliječni proizvodi, meso i mesni proizvodi, med | 2 |
| * pružanje usluga punog pansiona: najmanje tri proizvoda iz vlastite proizvodnje (žitarice, povrće, voće, vino i proizvodi od grožđa, maslinovo ulje, sir i mliječni proizvodi, meso i mesni proizvodi, med | 3 |
| * Usluga i proizvodnja najmanje jednog proizvoda iz vlastite proizvodnje (žitarice, povrće, voće, vino i proizvodi od grožđa, maslinovo ulje, sir i mliječni proizvodi, meso i mesni proizvodi, med i sl.) | 1 |
| * Usluga i proizvodnja najmanje dva proizvoda iz vlastite proizvodnje (žitarice, povrće, voće, vino i proizvodi od grožđa, maslinovo ulje, sir i mliječni proizvodi, meso i mesni proizvodi, med i sl.) | 2 |
| * Usluga i proizvodnja najmanje dva proizvoda iz vlastite proizvodnje (žitarice, povrće, voće, vino i proizvodi od grožđa, maslinovo ulje, sir i mliječni proizvodi, meso i mesni proizvodi, med i sl.) | 3 |
| * Priprema jela od proizvoda proizvedenih na drugom (obiteljskom) poljoprivrednom gospodarstvu | 1 |
| * usluge degustacije tipičnih proizvoda proizvedenih na domaćinstvu | 1 |
| * Priprema jela od proizvoda proizvedenih na biološki način ili ekološkom proizvodnjom - 25% proizvoda | 1 |
| * Priprema jela od proizvoda proizvedenih na biološki način ili ekološkom proizvodnjom - 50% proizvoda | 2 |
| * Priprema jela od proizvoda proizvedenih na biološki način ili ekološkom proizvodnjom - 100% proizvoda | 3 |
| * Prilagođen jelovnik jela prilagođena osobama koja zbog zdravstvenih , osobnih ili religioznih uvjerenja ne konzumiraju neke od proizvoda (vegetarijanci, makrobiotičari, halal, košer i sl.) – prilagođeno za vegetarijance | 1 |
| * Prilagođen jelovnik jela prilagođena osobama koja zbog zdravstvenih , osobnih ili religioznih uvjerenja ne konzumiraju neke od proizvoda (vegetarijanci, makrobiotičari, halal, košer i sl.) – prilagođeno za makrobiotičare | 1 |
| * Prilagođen jelovnik jela prilagođena osobama koja zbog zdravstvenih , osobnih ili religioznih uvjerenja ne konzumiraju neke od proizvoda (vegetarijanci, makrobiotičari, halal, košer i sl.) – prilagođeno za pojedine vjerske i zdravstvene potrebe | 1 |
| * Prilagođen jelovnik jela prilagođena osobama koja zbog zdravstvenih , osobnih ili religioznih uvjerenja ne konzumiraju neke od proizvoda (vegetarijanci, makrobiotičari, halal, košer i sl.) – više prilagođenih jelovnika | 2 |
| * Obavijest o alergenima sadržanima u prehrani | 1 |
|  |  |
| **grupa kriterija: OČUVANA AMBIJENTALNOST DOMAĆINSTVA** |  |
| * dovršen i uređen objekt (zgrada) u kojem se pružaju usluge s vidljivim elementima tradicijske gradnje kraja (dekorativni elementi) u kojem se domaćinstvo nalazi, uređen okoliš i okućnica bez ostataka građevinskog materijala (cigle, šuta i sl.), uredno posloženi strojevi, alati i vozila, uređeni i dovršeni pomoćni objekti (štale, garaže, skladišta i sl.) | 2 |
| * najmanje postojanje jednog tradicijskog objekta (staro zdanje) na domaćinstvu uređenog prema ambijentalnim uvjetima, uređen okoliš i okućnica kao travnjak ili cvjetnjak bez ostataka građevinskog materijala (cigle, šuta i sl.), uredno posloženi strojevi, alati i vozila, uređeni i dovršeni pomoćni objekti (štale, garaže, skladišta i sl.) s elementima tradicijske gradnje | 2 |
| * većinu objekata ili svi objekti čine tradicijska zdanja uređena prema ambijentalnim uvjetima, uređen okoliš i okućnica kao travnjak, cvjetnjak, voćnjak ili vrt bez ostataka građevinskog materijala (cigle, šuta i sl.), uredno posloženi strojevi, alati i vozila | 3 |
| * položaj domaćinstva na zaštićenom području - pod zaštićenim područjem, sukladno Zakonu o zaštiti prirode smatra se strogi rezervat, nacionalni park, posebni rezervat, park prirode, regionalni park, značajni krajobraz | 1 |
| * položaj domaćinstva u brdsko-planinskom području sukladno Zakonu o brdsko-planinskim područjima | 1 |
| * objekti na domaćinstvu proglašeni kulturnim dobrom | 2 |
| * objekti na u neposrednoj blizini domaćinstva proglašeni kulturnim dobrom | 2 |
| * očuvana vizura sela - vidljivo očuvano tradicijsko graditeljsko nasljeđe bez intervencija i interpolacija moderno sagrađenih struktura | 3 |
| * održavani makadamski put do domaćinstva | 2 |
| * objekti prilagođeni osobama s posebnim potrebama | 3 |
| * prostor za usluživanje jela i sanitarni čvor prilagođen osobama s posebnim potrebama | 3 |
| * restaurirani autentični starinski namještaj ili vjerna replika autentičnog namještaja korištenog u opremanju objekta | 3 |
| * rustikalni namještaj - novi namještaj korišten u svrhu opremanja adaptiranih objekata za pružanje smještaja s vidljivim tradicijskim elementima | 2 |
| * etno zbirka: u prostorima izloženi stari alati, tradicijski kućanski predmeti, slike, i sl. | 1 |
| * unutarnja stolarija izrađena od prirodnog materijala (drva) s ambijentalnim i tradicijskim elementima | 2 |
| * tradicionalna krušna peć u dvorištu domaćinstva | 1 |
| * tradicionalna krušna peć u objektu | 1 |
| * suhozid i/ili stari kameni zid (povezan zemljom i vapnom) oko domaćinstva | 1 |
| * zelena ograda oko domaćinstva | 1 |
| * ograda od pletera, drena, grabra ili drače oko domaćinstva ili vrta kao ukrasni ili funkcionalni detalj | 1 |
| * „Gospodaričin vrt“ - vrt sa začinskim i mirodijskim travama (bosiljak, kadulja, mažuran, ružmarin, lovor, majčina dušica, pelin, ruda, lavanda, menta, koromač, timijan i ostalo) | 2 |
| * korištenje autohtonih vrsti i sorti biljaka, cvijeća i drveća u uređenju okoliša – 2 boda | 2 |
| * gustijerna, čatrnja ili bunar na domaćinstvu | 1 |
| * Zelena gradnja (eko toplinska izolacija, eko fasada, termo izolacija poda, krova, zidova itd.) | 1 |
| * korištenje obnovljivih izvora energije na domaćinstvu (solarna, energija vjetra) | 2 |
| * vanjska stolarija izrađena od drva poštivajući ambijentalne i tradicijske elemente | 2 |
| * krovovi objekta pokriveni izvornom kupom-kanalicom ili kamenim pločama ili drugim tradicijskim prirodnim materijalom | 3 |
| * odvajanje otpada | 2 |
|  |  |
| **grupa kriterija: AKTIVAN ODMOR I NEPOSREDAN DOŽIVLJAJ TRADICIJE** |  |
| * Osiguranje za odgovornosti prema trećim osobama odnosno gostima domaćinstva na smještaju kao i izletnicima (gosti koji koriste samo usluge prehrane) | 2 |
| * Osiguranje domaćinstva od osnovne štete | 2 |
| * Izvješen cjenik usluga | 1 |
| * Postojanje vlastitih promotivnih materijala | 1 |
| * postojanje informativne mape (promotivni materijali i informacije o arheološkim, sakralnim, kulturnim i prirodnim znamenitostima u okolici domaćinstva, informacije o manifestacijama i ostalim aktivnostima koje bi mogle zainteresirati goste | 2 |
| * prodajni punkt konfekcioniranih proizvoda na domaćinstvu (vlastito proizvedenih proizvoda te proizvoda proizvedenih na drugom OPG-u) - poseban prostor na domaćinstvu uređen kao prodajni punkt proizvodima iz vlastite proizvodnje (suvenirnica) | 2 |
| * domaćinstvo uključeno na vinsku cestu | 1 |
| * domaćinstvo uključeno na cestu maslinovog ulja | 1 |
| * domaćinstvo uključeno na određeni tematski put (isključujući vinsku cestu i cestu maslinovog ulja) | 1 |
| * Domaćinstvo uključeno na/u blizini turističke kulturne rute | 1 |
| * mogućnost sudjelovanja gostiju u poljoprivrednim radovima – sadnji, okopavanju, branju plodova, berbi grožđa, branju maslina, čišćenju štala, timarenju životinja, mužnji, čuvanju životinja, hranjenju životinja | 2 |
| * outdoor aktivnosti na domaćinstvu i okolici (brdski biciklizam, organizirano pješačenja, jahanje, rafting, jeep safari, i dr.) | 3 |
| * aktivni stari zanat na domaćinstvu | 2 |
| * radionica tipičnog zanatstva | 3 |
| * radionica upoznavanja s tipičnom (tradicijskom) gastronomijom - škola kuhanja | 3 |
| * radionica kušanja tipičnih proizvoda (vina, rakije, maslinovog ulja i sl.) | 2 |
| * sviranje i prezentacija narodnih instrumenata | 3 |
| * mogućnost organiziranja spavanja na sijenu gostima u cilju originalne ponude, atraktivnosti te posebnog doživljaja | 2 |
| * ruralni wellness na domaćinstvu (masaža, kupka u sijenu, aromaterapija, ubiranje i korištenje ljekovitih trava, spravljanje čajeva od ljekovitih trava i sl.) | 3 |
| * branje gljiva i samoniklog bilja | 2 |
| * organiziranje piknika u polju ili vinogradu - mogućnost prezentacije tradicionalnih obroka u cilju predstavljanja tradicionalnih običaja vezanih za gastronomiju a istodobno povezanih s poljoprivrednim radovima u polju | 2 |
| * organiziranje izleta u okolicu | 2 |
| * najmanje jedan certifikat o osposobljenosti vlasnika ili nekog od člana domaćinstva u nekoj od tradicijskih djelatnosti : sommelier, degustator maslinovog ulja, kuhar, registrirani lovac, branje gljiva, branje samoniklog bilja; turistički vodič i sl. | 3 |
| * bazen na domaćinstvu | 2 |
| * Rekreacija na domaćinstvu (wellness, fitness i drugo) | 2 |
| * Rekreacija u okolici domaćinstva | 2 |
| **UKUPNO BODOVA** | **130** |

Ukupan broj bodova od ukupno svih općih i dodatnih standarda iznosi 133 boda.

**Članak 12.**

Oznaka se može dodijeliti i domaćinstvima/punktovima koji se ne boduju sukladno definiranim standardima već predstavljaju specifičan i kreativan oblik turističke i ugostiteljske ponude na ruralnome području.

Za takva domaćinstva/punktove definira se posebna klasifikacija sukladno organiziranoj ponudi.

**Procedura standardizacije i certifikacije**

**Članak 13.**

Procedura standardizacije i certifikacije:

* TZŠKŽ određuje subjekte / objekte koji ulaze u navedeni procesi ili TZŠKŽ jednom godišnje objavljuje Javni poziv za zainteresirane subjekte,
* Svi subjekti u procesu standardizacije i certifikacije dostavljaju dokumentaciju (popunjen obrazac prijave, fotokopija rješenja, postojeći promo materijal i fotografije u digitalnom obliku),
* Po primitku prijava Povjerenstvo obrađuje kandidature (pristiglu dokumentaciju) te potom izlazi na teren na ocjenjivanja subjekata koji su dostavili propisanu dokumentaciju, vrši se detaljno ocjenjivanje, boduje i sastavlja zapisnik,
* Povjerenstvo odlučuje o dodjeli certifikata – oznaka kvalitete,
* Nakon certificiranja od strane komisije direktno na domaćinstvu u formi zapisnika, vlasnik domaćinstva se obavještava pismenim putem o dobivanju znaka ruralno-turističke kvalitete,
* Subjekt u ruralnom turizmu potpisuje s TZŠKŽ Ugovor o dodjeli certifikata / oznake kvalitetu,
* Subjekt u ruralnom turizmu ističe standardiziranu ploču oznake kvalitetu na vidljivom mjestu na objektu,
* Povjerenstvo nakon dodjele Oznake kvalitete može provjeravati objekt poštuje li propisane kriterije,
* Ukoliko se utvrdi da subjekt u ruralnom turizmu ne poštuje kriterije, odnosno ako se utvrdi da su u međuvremenu smanjeni standardi daje se rok od 30 dana za ispravak nepravilnosti,
* Ukoliko subjekt u ruralnom turizma ne ispravi nepravilnosti u roku od 30 dana Ugovor će se raskinuti, certifikat će se oduzeti te ukloniti oznaka kvalitetu.

**Članak 14.**

Procedura se provodi na način certificiranja domaćinstva na propisanom obrascu od strane stalne komisije od tri člana i to:

* jedan član Turističke zajednice Šibensko-kninske županije
* jedan član Šibensko-kninske županije - Upravni odjel za poljoprivredu
* jedan član lokalne TZ

**Označavanje (labelling)**

**Članak 15.**

Za označavanje domaćinstava određuje se znak (simbol) čiji osnovni motiv treba izražavati karakterističnost odnosno vezanost simbola za ruralni teritorij Šibensko-kninske županije.

**Članak 16.**

Turistička zajednica Šibensko-kninske županije vodi Upisnik certificiranih i klasificiranih ponuditelja / subjekata u ruralnom turizma Šibensko-kninske županije.

Obrazac Upisnika sastavni je dio ovog Pravilnika ( Obrazac 1 ).

**Klasifikacija domaćinstava (marketinška tipologija)**

**Članak 17**.

Domaćinstva (subjekti) u ruralnom turizmu mogu se dodatno klasificirati.

Razvojem turističkih usluga u ruralnom turizma profilirala se specifičnost te organizacijska različitost domaćinstava. Ove specifičnosti uvjetovane su resursnim osnovama, povremenim ili permanentnim boravkom vlasnika domaćinstva u ambijentu pružanja usluga, strukturi usluga, vrsti registracije, organizacijskim modelima kao i uvjetovanost poljoprivrednoj proizvodnji.

**Članak 18.**

Klasifikacija sadržava sve posebnosti I tipičnosti koje razlikuju domaćinstva između sebe, ali i koji razlikuju agroturističku i ruralno-turističku ponudu od klasične receptivne ponude. Klasifikacija domaćinstava potaknuta je specifičnim elementima i uslugama valoriziranih na samom mjestu odvijanja što čini odmak od klasične podjele turističkih usluga.

**Članak 19.**

Klasifikacija ukazuje na uvažavanje i selekcioniranje ponude ruralnog turizma Šibensko-kninske županije te na uvažavanje specifičnosti ponude unutar agroturizma I ruralnog turizma, ali I gledajući ukupnost turističke ponude.

Tipovi seoskih (ruralno-turističkih domaćinstava) u Šibensko-kninskoj županiji:

* Agroturizam (smještajni)
* Agroturizam (izletnički)
* Kušaonice
* Ruralna kuća za odmor
* Kamp

**Članak 20.**

Za označavanje dodatno klasificiranih domaćinstava određuje se znak (simbol) čiji osnovni motiv treba izražavati karakterističnost odnosno vezanost simbola za ruralni teritorij Šibensko-kninske županije. Definiranje simbola kao realnog rješenja u označavanju kvalitete seoskih domaćinstava odredit će Turistička zajednica Šibensko-kninske županije u suradnji s Šibensko-kninskom županijom.

**Članak 21.**

Za dodjelu oznake ruralne kvalitete, potrebno je da domaćinstvo sakupi minimalno:

* 50 bodova (od ukupno svih općih i dodatnih standarda tj. od ukupno 130 bodova) za kategorije **agroturizam (izletište)** i **kušaonica**;
* 30 bodova (od ukupno svih općih i dodatnih standarda tj. od ukupno 130 bodova) za kategorije **ruralna kuća za odmor** i **ruralni kamp**

**Članak 22.**

Certifikat i oznaka kvalitetu dodjeljuje se na dvije (2) godine nakon čega subjekt u ruralnom turizmu ponovo podnosi kandidaturu prema tada važećim uvjetima te putem Javnog poziva.

**Članak 23.**

Ovaj Pravilnik stupa na snagu donošenjem Odluke na Turističkom vijeću Turističke zajednice Šibensko-kninske županije.

Direktorica TZ Predsjednik Turističkog vijeća Turističke

Šibensko-kninske županije zajednice Šibensko-kninske županije

Željana Šikić Goran Pauk

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# *Obrazac 1*

# UPISNIK CERTIFICIRANIH I KLASIFICIRANIH PONUDITELJA / DOMAĆINSTVA U RURALNOM TURIZMU ŠIBENSKO KNINSKE ŽUPANIJE

|  |  |  |  |  |  |  |
| --- | --- | --- | --- | --- | --- | --- |
| Redni broj | Datum prijave za standardizaciju / klasifikaciju Upisnik | Naziv i sjedište ponuditelja | Vrsta ponuditelja | Uvjeti iz. ovoga Pravilnika  da/ne | Ostali upisnici | Bilješka |
| 1 | 2 | 3 | 4 | 5 | 6 | 7 |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |